Indre Čorgaš og Lágesduottar

Distrikt 13

Boks 168

9735 Kárášjohka 19.11.21

rbdifjordf@gmail.com

Sametingsrådet

Sámediggi

Poastaboksa 3

9735 Kárášjohka

# Spørsmål til Sametingsrådet angående hjelp til å kommunisere med Vindkraft Nords hovedsponsor ST1.

**Ved styret i Lágesduottar/ Laksefjordvidda reinbeitedistrikt, bes det om hjelp fra Sametingsrådet til å forhindre vindkraftverk Nord i å etablere seg. Laksefjordvidda reinbeitedistrikt er imot planene, og vil forhøre seg med Sametinget om det er mulig å få hjelp til å etablere kommunikasjon med de som finansierer prosjektet, for på den måten å stoppe planene.**

Reinbeitedistriktet har fra begynnelsen av vært imot vindkraftverkets prosjekt, fordi det har store konsekvenser for beitelandet, reinen og menneskene. Selv om distriktet har gjort det helt klart for Grenselandet AS at de ikke ønsker å forhandle med dem og gjort rede for hvilken krise det vil være for reindrifta, så har ikke Grenselandet tatt hensyn til det og likevel søkt om konsesjon.

**Derfor ønsker vi i distriktet å ta kontakt med ST1 som finansierer prosjektet, og forklare for de både hvilke konsekvenser dette prosjektet har, men også om konsekvensene i Fosen-dommen. Det finske energiselskapet ST1 står bak Nord vindprosjekt skriver Grenselandet på sin nettside.**

Her er noen punkter vi ønsker å presentere:

* Protect Sápmis rapport, hvor det er utredet hvilke konsekvenser prosjektet har for reindrifta
	+ Beiteland innskrenkes, både det planlagte område og dets infrastruktur samt begrensninger som følge av kraftlinjer.
	+ **Reindriftsutøvere må avvikle fordi reindrift ikke er lønnsomt mer** Trange beiter tærer på reinen og medfører ekstraarbeid.
* Ødelegger for reindrifta som er en nyskapende næring som har nytte av utmark og ødelegger den ikke.
* Bevaring av den biologiske allsidigheten begrenses.
* Sosiale konsekvenser: selv om prosjektet er bærekraftig, så er det ikke bærekraftig sosialt.
	+ Bryter urfolksrettigheter
	+ Ødelegger det samiske samfunnet, kulturen og språket. Samiske arbeidsplasser går tapt og et samisk kjerneområde som på norsk side er med på å opprettholde nordsamisk vil svekkes.

**I tillegg til disse punktene tror vi at Sametinget kan hjelpe oss med å forklare for dem hvilke rettigheter de bryter, og hvilke konsekvenser Fosen-dommen har.**

Vi har også mulighet til å invitere Samerådet, Naturvernforbundet og andre interesserte til møtet med ST1.

## Sakens bakgrunn

Selskapet Grenselandet A/S søkte i 2019 konsesjon om å bygge vindkraftpark i Vilgesrášša og Borggašgáisa, steder innenfor vårt reinbeitedistrikt. Norges vassdrags- og energivirksomhet har vedtatt et utredningsprogram for vindkraftverk.

Grenselandet har i 2018 presentert en avtale for distriktet hvor de tilbyr 122 millioner kroner i erstatning til distriktet, med det vilkår at de samtykker i byggverket, men distriktets styre har avvist tilbudet helt da de heller vil forhindre etablering av vindkraftverk.

Nylig har også Grenselandet tatt kontakt med innehavere av driftsenheter for å tilby de direkte avtaler om utbetaling av erstatning. Dette har de gjort bak distriktsstyrets rygg, selv om det er distriktsstyrets oppgave å administrere beitelandet i reinbeitedistriktet.

Vi tror på en positiv tilbakemelding og muligheten for et godt samarbeid.

Med vennlig hilsen

Geir Ande Gaup

formann